cyanic-selkie/wikianc huggingface dataset:
სილვია პლათი
1963 წელს თვითმკვლელობის შემდეგ სილვია პლათი ანგლო-საქსონურ ქვეყნებში სიმბოლურ ფიგურად, კერპად იქცა. მასში ფემინისტები ხედავდნენ იმ სამყაროს მიერ გათელილ ქალურ გენიას, რომელშიც მამაკაცები დომინირებენ.
ადრეული წლები
სილვია პლათი დაიბადა 27 ოქტომბერს, 1932 წელს ბოსტონში, იამაიკა პლეინის უბანში. დედამისი, აურელია შობერ პლათი(1906-1994), წარმოშობით ავსტრიელი იყო, ხოლო მამა, ოტო პლათი(1885-1940), გერმანიიდან, კერძოდ კი გრაბოვიდან ემიგრირდა ამერიკაში. პლათის მამა იყო ენტომოლოგი და ბიოლოგიის პროფესორი ბოსტონის უნივერსიტეტში. მან აგრეთვე დაწერა წიგნი ფუტკრებზე.1935 წლის 27 აპრილს დაიბადა პლათის ძმა, უორენი.
1936 ოჯახი საცხოვრებლდ უინთროპში, მასაჩუსეტსში გადავიდა. პლათის დედა, აურელია, აქ გაიზარდა. მისი ბებია-ბაბუაც, დედის მხრიდან, უინთროპში, პოინტ შირლის რაიონში ცხოვრობდნენ. ეს ადგილმდებარეობა შემდგომში პლათის პოეზიაშიცაა ნახსენები. სწორედ უინთროპში ყოფნისას, ბოსტონ ჰერალდის ბავშვთა რუბრიკაში, გამოქვეყნა რვა წლის სილვიამ თავისი პირველი ლექსი. მომდევნო წლებში მისი მრავალი ლექსი დაიბეჭდა ადგილობრივ ჟურნალ-გაზეთებში. წერის გარდა პლათი მხატვრობაშიც წარმატებული იყო. მან 1947 წელს Scholastic Art & Writing Awards-ის ჯილდოც მოიპოვა თავისი ნახატებისთვის.
1940 წლის 5 ნოემბერს, სილვიას დაბადების დღიდან კვირანახევრის შემდეგ, გარდაიცვალა ოტო პლათი. მიზეზი ტერფის ამპუტაციის შემდეგ დიაბეტით გამოწვეული გართულებები იყო. ოტო მალე გარდაიცვალა მისი მეგობრის ფილტვის კიბოთი დაღუპვის შემდეგ. მეგობრისა და საკუთარი სიმპტომების შედარებისას, ოტომ დაიჯერა, რომ მასაც ფილტვის კიბო ჰქონდა და არ ეძებდა განკურნების საშუალებას, ვიდრე დიაბეტის პროგრესირებამ საგანგაშო ნიშნულს არ მიაღწია. პლათი ბავშვობიდან როგორც უნიტარიანი ქრისტსიანი, ისე იყო აღზრდილი, თუმცა მამის გარდაცვალების შემდეგ, ცხოვრების ბოლომდე, გაორებული დამოკიდებულება ჰქონდა რელიგიისადმი. ოტო უინტროპის სასაფლაოზე დაკრძალეს. მოგვიანებით, პლათის ვიზიტმა მამის საფლავზე, შთააგონა ის, რომ დაეწერა ლექსი Electra on Azalea Path.ოტოს გარდაცვალების შემდეგ, 1942 წელს აურელია ბავშვებთან და მშობლეთან ერთად უელესლიში გადავიდა. პლათმა აქ დაამთავრა ბრედფორდის საშუალო სკოლა(ახლა უელესლის საშუალო სკოლა) 1950 წელს. სკოლის დამთავრებიდან მალევე, პლათმა გამოაქვეყნა მისი პირველი ნაციონალური პუბლიკაცია Christian Science Monitor-ში.
მომდევნო წლები
1950 წელს სილვია პლათი ქალებისთვის განკუთვნილ ამერიკულ უნივერსიტეტში, Smith College-ში იწყებს სწავლას. ამ პერიოდში მას უკვე დაწყებული აქვს მანიაკალურ-დეპრესიული შეტევები, რაც თვითმკვლელობის პირველი მცდელობის საფუძველი ხდება. მოგვიანებით, 1963 წელს თავის ავტობიოგრაფიულ რომანში "ზარხუფი" იგი აღწერს 1953 წლის დეპრესიის პერიოდს. მიუხედავად ამისა, პლათი წარმატებით ამთავრებს ინსტიტუტს და 1955 წელს იღებს დიპლომს.
1956 წელს სილვია პლათი იღებს სტიპენდიას კემბრიჯის უნივერსიტეტში სასწავლებლად, სადაც იგი გაიცნობს ახალგაზრდა ინგლისელ პოეტს, ტედ ჰიუზს. ისინი რამდენიმე თვეში დაქორწინდებიან და ლონდონში ცხოვრობენ. ამ დროს სილვია მეუღლის ლექსების ბეჭდვითა და საოჯახო საქმეებით უფროა დაკავებული ვიდრე საკუთარი შემოქმედებით.
მალე სილვია და ტედი ლონდონიდან საცხოვრებლად ინგლისის ერთ-ერთ სოფელში, დევონის საგრაფოში გადადიან. 1960 წელს სილვია პლათის პირველი კრებული გამოდის სახელწოდებით The Colossus. 1962 წელს ცოლ-ქმარი ერთმანეთს შორდება, რისი მიზეზიც ერთი მხრივ სილვიას ფსიქიატრიული შეტევებია, მეორე მხრივ კი ტედის სასიყვარულო კავშირი ერთ-ერთი მეგობარი პოეტის ცოლთან. სიბრაზისა და დეპრესიის ეს პერიოდი პლათის შემოქმედებაში ყველაზე პროდუქტიული აღმოჩნდა.
1962 წელს სილვია ორ შვილთან ერთად ისევ ლონდონში ბრუნდება, თუმცა ცხოვრება ძალიან რთული აღმოჩნდება. 1963 წლის 11 თებერვალს საკუთარ სამზარეულოში გაზით იწამლავს თავს.
შემოქმედება
სილვია პლათი პირველი პოეტი იყო, რომელმაც 1982 წელს გარდაცვალების შემდეგ მიიღო პულიცერის პრემია. 1998 წელს გამოდის ტედ ჰიუზის უკანასკნელი პოეტური კრებული Birthday Letters, რომელიც ეძღვნება სილვია პლათს და ავტორი ერთგვარად ცდილობს ახსნას ყოფილი მეუღლის თვითმკვლელობა. ეს არის XX საუკუნის ყველაზე მეტად გაყიდვადი წიგნი, რომლის ილუსტრაცია ეკუთვნის ტედისა და სილვიას ქალიშვილს, ფრიდას.
სილვიას პირველი კრებული The Colossus კრიტიკამ დადებითად მიიღო, თუმცა ხშირად აღნიშნავენ, რომ იგი ზედმეტად კონვენციურია და აკლია პოეტის შემდგომი შემოქმედებისათვის დამახასიათებელი სიმძაფრე.
სქოლიო
კატეგორია:ამერიკელი მწერლები კატეგორია:ამერიკელი პოეტები კატეგორია:მწერალი ქალები კატეგორია:დაბადებული 1932 კატეგორია:გარდაცვლილი 1963 კატეგორია:XX საუკუნის ამერიკელი რომანისტები კატეგორია:XX საუკუნის ამერიკელი პოეტები კატეგორია:XX საუკუნის ამერიკელი ქალი მწერლები კატეგორია:XX საუკუნის ესეისტები კატეგორია:ამერიკელი საბავშვო მწერლები კატეგორია:ამერიკელი ესეისტები კატეგორია:ამერიკელი ქალი ესეისტები კატეგორია:ამერიკელი ქალი რომანისტები კატეგორია:ამერიკელი ქალი პოეტები კატეგორია:მასაჩუსეტსელი რომანისტები კატეგორია:ფსევდონიმიანი ქალი მწერლები კატეგორია:ფსევდონიმიანი მწერლები კატეგორია:პულიცერის პრემიის გამარჯვებულები პოეზიისთვის კატეგორია:ქალი მემუარისტები კატეგორია:ბოსტონელი მწერლები კატეგორია:ტედ ჰიუზი კატეგორია:პულიცერის პრემიის ლაურეატები
აიტუგანი (მრავალმნიშვნელოვანი)
აიტუგანი შეიძლება აღნიშნავდეს:
ვრაც-დაშტი
ვრაც-დაშტი (სომხ. ქართველთა ველი) — გეოგრაფიული ტერმინი, რომლითაც ძველი სომეხი ისტორიკოსები აღნიშნავდნენ ქვემო ქართლის (სომხ. წყაროების გუგარქის) ერთ მხარეს, კერძოდ, მდინარე დებედის, ხრამისა და მისი შენაკადების (ბოლნისისწყალი, მაშავერა, შულავერი) ქვემოთ. სომეხი ისტორიკოსის უხტანესის (X ს.) მიხედვით, ვრაც-დაშტში იყო ქვემო ქართლის პიტიახშის — ვარსქენის (V ს.) რეზიდენცია — ცურტავი. აქვე იყო ქართულ წყაროებში მოხსენიებული გაგის ციხე.
ლიტერატურა
კატეგორია:საქართველოს ისტორია
ფერდინანდ III
ფერდინანდ III (დ. 13 ივლისი 1608 — გ. 2 აპრილი 1657) — 1637 წლის 15 თებერვლიდან საღვთო რომის იმპერატორი; აგრეთვე უნგრეთისა და ხორვატიის მეფე, ბოჰემიის მეფე და ავსტრიის ერცჰერცოგი.
ცხოვრება
ფერდინანდი დაიბადა გრაცში 1608 წელს. ის იყო ფერდინანდ II-ის უფროსი ვაჟი. მან იეზუიტებისგან მიიღო განათლება და უკვე 1621 წელს გახდა ავსტრიის ერცჰერცოგი; 1625 წელს უნგრეთის მეფე და 1627 წელს ბოჰემიის მეფე.
1636 წელს ფერდინანდმა მიიღო რომაელთა (გერმანიის, კათოლიკეთა) მეფის ტიტული, რომლის შემდეგაც, 1637 წელს გახდა ფერდინანდ II-ის მემკვიდრე იმპერიის ტახტზე. ის იმედოვნებდა, რომ მალე დაასრულებდა ოცდაათწლიან ომს, თუმცა ის კიდევ 11 წელს გაგრძელდა და დასრულდა 1648 წელს ვესტფალიის ზავით.
1656 წელს ფერდინანდმა გაგზავნა არმია იტალიაში, ესპანეთის მხარდასაჭერად საფრანგეთის წინააღმდეგ. ასევე, პოლონეთთან გააფორმა ალიანსი შვედეთის მეფის კარლ X-ის წინააღმდეგ, თუმცა მალევე, 1657 წლის 2 აპრილს გარდაიცვალა. მის შემდეგ საღვთო რომის იმპერატორი და ავსტრიის ერცჰერცოგი გახდა მისი ვაჟი, ლეოპოლდ I.
მუსიკა
ფერდინანდ III კარგად ცნობილი, როგორც მუსიკოსთა და კომპოზიტორთა მფარველი. ის სწავლობდა მუსიკას ჯოვანი ვალენტინის დახმარებით, რომელმაც შემდგომ ანდერძით მთელი თავისი მუსიკალური ნამუშევრები იმპერატორს დაუტოვა. მას ასევე მჭიდრო კავშირები ჰქონდა იოჰან იაკობ ფრობერგერთან, რომელიც XVII საუკუნის ერთ-ერთი ყველაზე ცნობილი კომპოზიტორი იყო.
რესურსები ინტერნეტში
კატეგორია:საღვთო რომის იმპერატორები კატეგორია:ავსტრიის ერცჰერცოგები კატეგორია:დაბადებული 1608 კატეგორია:გარდაცვლილი 1657 კატეგორია:უნგრეთის მეფეები კატეგორია:ხორვატიის მეფეები კატეგორია:ჰაბსბურგები კატეგორია:დაბადებული 13 ივლისი კატეგორია:გარდაცვლილი 2 აპრილი
ავბარი
ავბარი/უბარი (أوباري) — ოაზისი და ქალაქი ლიბიის სამხრეთ-დასავლეთ ნაწილში, ფეცანის რეგიონში. 2009 წლის აღწერის მონაცემებით ავბარის მოსახლეობა შეადგენს 35,000 ათ. ადამიანს. მდებარეობს საჰარაში, ტარგის ხეობაში. არის მარილიანი ტბები. ადგილობრივი ფლორა წარმოდგენილია წყალ-ჭაობური მარცვლოვნებითა და ფინიკის პალმით.
ლიბიის სამოქალაქო ომის დროს 2011 წლის 22 სექტემბრიდან ავბარი დაკავებული იყო ეროვნული გარდამავალი საბჭოს მიერ. 2011 წლის 19 ნოემბერს ქალაქიდან დაახლოებით 50 კმ-ში დააკავეს საიფ კადაფი და მისი მოკავშირეები, რომლებიც გაქცევას ცდილობდნენ მეზობელ ნიგერში.
სქოლიო
კატეგორია:ლიბიის ქალაქები კატეგორია:ლიბიის ოაზისები
Ubari
გოგოლიშვილი
საკუთარი სახელი გოგოლაშვილი შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ძვ. წ. 477
გარდაიცვალნენ
*
მუსტაფა-ფაშა ბაირაქთარი
მარჯვნივ|მინი|200პქ|მუსტაფა ბაიარაქთარი მუსტაფა ფაშა ბაირაქთარი (დ. 1765 — გ. 1808) — ოსმალეთის პოლიტიკური და სახელმწიფო მოღვაწე, მსხვილი მიწათმფლობელი, რუსჩუკის ოლქის აიანი (მმართველი). რუსეთ-ოსმალეთის 1806-1812 წლების ომის დროს სილისტრიის მხარის გენერალ-გუბერნატორი და დუნაის ფრონტის ჯარების სარდალი. 1807 წელს სათავეში ჩაუდგა ფარულ პოლიტიკურ ორგანიზაცია „რუშჩუკელ მეგობრებს“, რომელიც იმედოვნებდა რეფორმებით თავიდან აეცილებინა ოსმალეთის დაშლა. 1808 წლის ივლისში ბაირაქთარის ჯარი სტამბოლში შევიდა, იენიჩრების მიერ ტახტზე აყვანილი მუსტაფა IV ჩამოაგდო და შეცვალა მაჰმუდ II-ით, რომლის კარზე დიდი ვეზირის თანამდებობა დაიკავა. მან სცადა გაეტარებინა რეფორმები ფეოდალური ანარქიის ლიკვიდაციის მიზნით და შექმნა ევროპული არმიების ყაიდის ჯარი. 1808 წლის ნოემბარში ბაირაქთარი მოკლეს ამბოხებულებმა იენიჩრებმა.
ლიტერატურა
კატეგორია:სიკვდილით დასჯილი ოსმალეთის დიდი ვეზირები კატეგორია:დაბადებული 1765 კატეგორია:გარდაცვლილი 1808 კატეგორია:ოსმალეთის იმპერიის დიდი ვეზირები
Polyrhachis spiniger
Polyrhachis spiniger — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ფროდო ბეგინსი
ფროდო ბეგინსი (Frodo Baggins, ქართულ თარგმანებში - „ფროდო აბგელი“) — პერსონაჟი ჯ.რ.რ. ტოლკინის ლეგენდარიუმში. ძირითადად, ფიგურირებს რომანში „ბეჭდების მბრძანებელი“, რომლის მთავარი პერსოანჟია.
ფროდო არის ჰობიტი. მშობლების დაღუპვის შემდეგ იგი სახლდება ბიძასთან, ბილბო ბეგინსთან. წლების შემდეგ ბილბო ტოვებს მშობლიურ მხარეს, მაზრას და შუაველში, ელფებთან მიდის, ხოლო ფროდოს უტოვებს ძალაუფლების მთავარ ბეჭედს, რომელსაც საურონი ეძებს.
ბიოგრაფია
ფროდო დაიბადა 2968 წლის 22 სექტემბერს (იმავე რიცხვში, რაც ბილბო ბეგინსი), დროგო ბეგინსისა და ფურისულა ბრენდიბაკების ოჯახში. ახალგაზრდობის წლები მან გაატარა ბაკლენდში, დედის მშობლიურ მხარეში. ბევრი მას მიიჩნევდა ხულიგნად, რადგან ის ხშირად იპარებოდა ფერმერ მეგოტის მინდვრებზე და იპარავდა სოკოებს.
2980 წელს მისი მშობლები მგზავრობდნენ ნავით მდინარე ბრენდივაინზე და ჩაიძირნენ. ფროდოს და-ძმა არ ჰყოლია და ის ობლად დარჩა. წლების შემდეგ იგი იშვილა ბილბო ბეგინსმა, ბიძამისმა.
ბეგ ენდში ორივე მშვიდად ცხოვრობდა. ფროდო ბიძის დახმარებით დაეუფლა შუახმელეთის ენებს, ლეგენდებსა და ლექსებს. ასევე ამბობენ, რომ ფროდოს მაზრის ტყეებში ელფებიც ჰყავდა ნანახი. ამიტომ, შეიძლება ითქვას, ფროდო განსხვავებული ჰობიტი იყო.
3001 წელს ბილბოს შეუსრულდა 111 წელი, ხოლო ფროდოს - 33 (ამ პერიოდში ის გამოიყურებოდა, როგორც ბიჭუნა). დაბადების დღის აღნიშვნის დროს ბილბო გაქრა საურონის ბეჭდის დახმარებით და დააპირა მაზრიდან წასვლა ისე, რომ არ სურდა ბეჭდის დატოვება. მაგრამ განდალფმა აიძულა, იგი ფროდოსათვის გადაეცა.
50 წლის ასაკში ფროდო კვლავ გამოიყურებოდა, როგორც მოზარდი. ისევე, როგორც ბევრი სხვა ჰობიტი, ისიც ღაჟღაჟა ლოყებიანი იყო, აღნაგობით კი ზოგიერთ ჰობიტთან შედარებით მაღალიც. მას ჰქონდა წაბლისფერი თმა, ღია ფერის თვალები და ნაკეცი ნიკაპზე.
უღიმღამო ცხოვრება მაზრაში, როგორც ეტყობა, ფროდოსთვის ოდნავ მომაბეზრებელი აღმოჩნდა. 3018 წლის 12 აპრილს განდალფმა მას უამბო, რომ ბილბოს ბეჭედი ოდესღაც საურონს ეკუთვნოდა. ფროდო შოკირებული იყო, მაგრამ მიხვდა, რომ მაზრა უნდა გადარჩენილიყო და იგი ამ ამოცანას თავს შესწირავდა.
ფროდომ გადაწყვიტა შუაველში თავის მოახლე, სემუაიზ გემჯისთან ერთად გამგზავრება. ბეგ ენდი მან ლობელია სეკვილ-ბეგინსს მიჰყიდა, იმის გამო, რომ ფული უკვე შემოაკლდა და საცხოვრებლად ბაკლენდში გადასვლას აპირებდა. 23 სექტემბერს, დაბადების დღის თავზე, მან დატოვა მშობლიური სოფელი.
ბილბოს მიერ დატოვებული ბეჭდის თითზე გაკეთების სურვილი ფროდოს პირველად გაუჩნდა, როდესაც ჰობიტებმა დაინახეს შავი მხედარი. ეს იყო ხამული, ნაზგულებიდან ერთ-ერთი. წიგნის მიხედვით, ფროდომ ბეჭედი პირველად გაიკეთა ტომ ბომბადილთან სტუმრობისას (სადაც, როგორც ეტყობა, მას ბეჭდის აჩრდილები არ დაუნახავს).
ბეჭდის საძმოს დაშლის შემდეგ ფროდო აპირებდა მორდორში ეულად მოგზაურობას, მაგრამ სემ გემჯი მას მაინც გაჰყვა. ეს ბედისწერა იყო - სემის გარეშე ფროდო, შესაძლოა, ბოროტების მხარეს მოქცეულიყო. ასევე ძალიან სახიფათო იქნებოდა გოლუმთან მარტო მოგზაურობა. რა თქმა უნდა, გოლუმიც ყოფილი ჰობიტი იყო, მაგრამ ისე ეპყრობოდა დანარჩენებს, თითქოს უარყოფდა თავის წარმომავლობას.
ბეჭდის განადგურების შემდეგ ფროდო და სემი მორდორიდან არწივებმა გადაარჩინეს. მაზრაში დაბრუნებულებმა აღმოაჩინეს, რომ იგი დაპყრობილია ადამიანთა მიერ. ომში დიდი გამოცდილების მქონე ოთხეულმა (მერისთან და პიპინთან ერთად) ააჯანყა თავისუფლების მსურველი ყველა ჰობიტი და დაამარცხა დამპყრობლები, სარუმანის მეთაურობით.
აქ დასრულდა ბეჭდის ომი და ფროდომ განაგრძო მუშაობა ბილბოს მემუარებზე. მაგრამ ერთი წლის შემდეგ მან იგრძნო ტკივილი, ბაბაჭუაისა და გრძნეული მეფის მიერ მიყენებული ჭრილობებისგან. იგი მიხვდა, რომ განკურნების გზა არ არსებობს და გაჰყვა განდალფსა და სხვებს დასავლეთში, უკვდავ მიწებში. მთელი ქონება მან სემს დაუტოვა.
მიუხედავად იმისა, რომ ფროდოს საბოლოო ბედი უცნობია, ამბობენ რომ ცხოვრების უკანასკნელი პერიოდი მან ტოლ ერესეას კუნძულზე გაატარა, ამანში. იქ მან საბოლოოდ ჰპოვა სიმშვიდე და განკურნება. მისი გარდაცვალების წელი უცნობია.
ხასიათი
ფროდო მხიარული და ოპტიმიზმით სავსეა. მაგალითად, ნაზგულის მიერ დაჭრის შემდეგ, გზად შუაველში ის მხნედ არის და ლექსებსაც კი წარმოთქვამს.
სახელები და წოდებები
ბატონი - როგორც სემი, ასევე გოლუმი მიმართავდა ფროდოს 'ბატონობით', სხვადასხვა მიზეზის გამო. სემი იყო ფროდოს მოახლე, ხოლო გოლუმი იყო ბეჭდის მონა.
რესურსები ინტერნეტში
კატეგორია:ბეჭდების მბრძანებლის პერსონაჟები კატეგორია:შუახმელეთის ჰობიტები კატეგორია:ბეჭდის-მცველები
Figuren in Tolkiens Welt Middle-earth characters
საყვითლო
საყვითლო (Sideritis montana) — ერთწლიანი ბალახოვანი მცენარეა. ღერო 10-50 სმ სიმაღლისაა, შებუსული, სწორად მდგომი ან წამოწეული, მარტივი ან შუა ნაწილში დატოტვილი. ფოთლები ელიფსურია, ბლაგვი, წვეტიანი ან წაწვეტებული, მოკლეყუნწიანი; ფოთლები მეტწილად კიდემთლიანია, ორივე მხრიდან – მქრქალი მწვანე, შებუსული. ყვავილები განლაგებულია ჩხროებში, შეკრებილი გრძელ, დანაწევრებულ, ცრუ თავთავებად. გვირგვინი ღია ყვითელი ფერისაა. იზრდება სუბალპურ სარტყლამდე – მდელოებზე, მშრალ ფერდობებზე, ველებზე, ნათესების სარეველაა. საქართველოში სპორადულად თითქმის ყველგან გვხვდება. გავრცელების საერთო არეალი მოიცავს კავკასიას, ცენტრალურ და სამხრეთ ევროპას, მცირე აზიას, ირანს, შუა აზიასა და ავღანეთს.
ლიტერატურა
კატეგორია:ორლებნიანნი კატეგორია:ტუჩოსანნი
ისნა
ისნა (إسنا) — ქალაქი ეგვიპტეში. კენის მუჰაფაზის მნიშვნელოვანი დასახლებული პუნქტი. მდებარეობს ქვეყნის სამხრეთ ნაწილში. გაშენებულია მდინარე ნილოსის ნაპირებზე. ქალაქი 55 კილომეტრითაა დაცილებული ლუქსორს. ისნა საკმაოდ მჭიდროდ დასახლებული ქალაქია. 2005 წლის მონაცემებით აქ დაახლოებით 30 000 ადამიანი ცხოვრობდა.
რესურსები ინტერნეტში
კატეგორია:ეგვიპტის ქალაქები კატეგორია:კენის მუჰაფაზა
გოგოძე
საკუთარი სახელი გოგოძე შეიძლება აღნიშნავდეს ერთ-ერთს ჩამოთვლილთაგან:
კატეგორია:ქართული გვარები
ქუთაისის ბოტანიკური ბაღი
ისტორია
ქუთაისში უცხო მცენარეთა შემოტანას საკმაოდ დიდი ხნის ისტორია აქვს და მათი პირველი ცდები მე-19 საუკუნის დასაწყისს განეკუთვნება, მაგრამ მეცნიერულ საფუძველზე მცენარეთა ინტროდუქცია აქ მხოლოდ 1969 წლიდან იწყება და იგი მჭიდორდაა დაკავშირებული ქუთაისის ბოტანიკური ბაღის შექმნასთან. ბოტანიკური ბაღი სამეცნიერო კვლევითი, სასწავლო აღმზრდელობითი და კულტურულ-საგანმანათლებლო დაწესებულებაა.
იმერეთში ისევე როგორც საქართველოში, ზოგიერთი ეგზოტიკური მცენარე ჯერ კიდევ უხსოვარი დროიდან არის ცნობილი. ისეთი ეგზოტიკების როგორიცაა, მარადმწვანე კვიპროსი, ჭადარი, დაფნა, ციტრუსები, ჩვეულებრივი კაკალი და სხვა, იმერეთში შემოტანის ზუსტი თარიღი ჯერ კიდევ დაუდგენელია და უცხო მცენარეთა შემოტანის ასეთი მცდელობები სტიქიურად ხდებოდა.
მცენარეთა ინტროდუციას მეცნიერულ დონეზე შედარებით სისტემური ხასიათი იმერეთის მხარეში და კერძოდ კი ქუთაისში საფუძველი ჯერ კიდევ გასულ საუკუნეში ჩაეყარა და იგი მჭიდროდ უკავშირდება ქუთაისში საქალაქო ბაღის (მოგვიანებით ,,ბულვარი'', ამჟამად ქალაქის პარკი) და ფერმის ბაღის (ამჟამად ბოტანიკური ბაღი) შექმნას. საქალაქო ბაღი გაშენდა დაახლოებით 1820 წ., ხოლო ,,ფერმის ბაღი'' კი 1840 წელს. სწორედ ეს პერიოდი უნდა ჩაითვალოს ქუთაისში უცხო ეგზოტიკურ მცენარეთა ინტროდუციის პირველ ეტაპად და იგი გრძელდება 1900-1910 წლამდე.
ქუთაისის ბოტანიკურ ბაღში მცენარეთა ახალი სახეობების შემოტანის და ამ გზით ბაღის მცენარეული საფარის გამდიდრების მეორე ეტაპი ყოფილი ,,ჭომის პარკი'' (იგივე ფერმის ბაღი) ტერიტორიაზე სუბტროპიკული ინსტიტუტის სახელს უკავშირდება. ყველაზე მნიშვნელოვანი ეტაპი მცენარეთა ინტროდქუციისა იწყება ქუთაისის ბოტანიკური ბაღის შექმნით. სწორედ ამ პერიოდიდან იწყება ბაღში ინტენსიურად მცენარეთა ინტროდუქცია. იქმნება ახალი გეოფლორისტული ნაკვეთები.
ქუთაისის ბოტანიკურ ბაღში უკანასკნელი 25 წლის განმავლობაში მცენარეთა ინტროდუქცია ხდებოდა ბათუმის, სოხუმის, თბილისს ბოტანიკური ბაღებიდან, ხოლო ნაწილი სახეობების ინტროდქციის წყარო იყო ყოფილი საბჭოთა კავშირის სხვადასხვა ქვეყნების ბოტანიკური ბაღებიდან დელექტუსით მიღებული თესლები. მათგან განსაკუთრებით თესლები მოდიოდა მოსკოვის, რიგის, კიევის, ნიკიტის, დონეცკის ბოტანიკური ბაღებიდან.
კლიმატი
კლიმატი აქ ტენიანი სუბტროპიკულია, მაგრამ რადგან კლიმატის სუბტროპიკულობას დასავლეთ საქართველოში შავი ზღვა და კავკასიონის მთათა სისტემა განსაზღვრვს, ხოლო ქუთაისის ბოტანიკური ბაღი ზღვიდან საკმაოდ დაცილებულია, კლიმაიტის ეს სუბტროპიკულობა აქ რამდენადმე გამკაცრებულია. მიუხედავად ამისა ქუთაისის ბოტანიკური ბაღის კლიმატი ძირითადად სუბტროპიკულია და მას მცენარეთა ინტროდუქციის თვალსაზრისისთ საკმაოდ დიდი შესაძლებლობები გააჩნია.
დენდროფლორა
ქუთაისის ბოტანიკური ბარის დენდროფლორა 578 სახეობას მოიცავს. ეს ტაქსონები 80 ბოტანიკური ოჯახის 207 გვარის წარმომადგენლებია. 80 ბოტანიკური ოჯახიდან 73 ოჯახი ფარულთესლოვნი ანუ ყვავილოვანი მცენარეები არიან. ისინი 188 გვარსა და 522 სახეობას შეადგენს. რაც სეეხება შიშველთესლოვნებს, ქუთაისის ბოტანიკურ ბაღში მათი 7 ბოტანიკური ოჯახია, 19 გვარით და 56 სახეობით. ამ მცენარეთა უდიდესი ნაწილი მსოფლიოს თითქმის ყველა ფლორისტიკური ოლქის წარმომადგენლებია.
ფარულთესლოვანს სახეობათა უდიდესი უმრავლესობის (295) სამშობლო აღმოსავლეთი აზია და ჰიმალაია. ინდო-ჩინეთის და ჰიმალაის ფლორისტიკული ოლქის სახეობებს ქუთაისის ბოტანიკურ ბაღში, როგორც ძველი ასევე ახალი ინტროდუქციით 51,9% უჭირავს. 115 სახეობა ჩრდილოეთ ამერიკის წარმომადგენლებია, რაც 20,0% შეადგენს. კავკასიური სახეობებია 34, ანუ 5,6%. დანარჩენი ფლორისტიკული ოლქები ყვავილოვან მცენარეთა სახეობების უფრო მცირე რაოდენობითაა წარმოდგენილი. მათგან ხმელთაშუაზღვეთის მცენარეებს უჭირავს 17 სახეობა, რაც ფარულთესლოვანთა სახეობების 3,0%-ს შეადგენს. ევროპული სახეობებია 15 ანუ 2,7%. 10 სახეობის სამშობლო მცირე აზიაა - 1,8%. 7 სახეობა ცენტრალური და სამხრეთ ამერიკის მკვიდრია და მხოლოდ 3 სახეობაა ავსტრალიური წარმოშობის.
რაც შეეხება შიშველთესლოვნებს, 56 სახეობიდან აქაც უმრავლესობა აღმოსავლეთ აზიის მცენარეებია - 19 სახეობა, 15 სახეობის სამშობლო ჩრდილოეთ ამერიკაა, 3 სახეობა ხმელთაშუაზღვეთის მცენარეა, ასევე 3 სახეობაა კავკასიური წარმოშობის, 2 სახეობის სამშობლო ევროპაა, მცირე აზია, ცენტრალური და სამხრეთ ამერიკა და ავსტრალია თითო სახეობებითაა წარმოდგენილი.
ქუთაისის ბოტანიკურ ბაღში არსებული დენდროფლორის 578 ტაქსონიდან ხე-მცენარეა 236 სახეობა და შიშველთესლოვანი 48 სახეობა. 260 სახეობა ბუჩქს წარმოადგენს, რომელთა შორის შიშველთესლოვანი მხოლოდ 8 სახეობითაა წარმოდგენილი და მხოლოდ 34 სახეობაა ლიანა, რომლებიც ყველა ფარულთესლოვანი მცენარეებია.
ყველა იმ ტექსონიდან რომლითაც ქუთაისის ბოტანიკური ბაღია წარმოდგენილი 160 საეობა მარადმწვანე ხეები და ბუჩქებია, ხოლო 518 სახეობა ფოთოლმცვენია. მარადმწვანე სახეობებიდან 107 სახეობა ფარულთესლოვანი მცენარეა, 53 სახეობა კი შიშველთესლოვანი. რაც შეეხება ფოთოლმცვენ სახეობებს, 414 სახეობა ფარულთესლოვანია და მხოლოდ 4 სახეობაა შიშველთესლოვნებიდან ფოთოლმცვენი.
სითბოსადმი დამოკიდებულების მიხდვით ქუთაისის ბოტანიკურ ბაღში არსებული სახეობათა უმრავლესობა - 465 ტექსონი ზომიერად თბილი კლიმატის მცენარეებია, 113 სახეობა მკვეთრად გამოსახული სუბტროპიკული ბუნებისაა და ნორმალური ზრდა განვითარებისათვის მეტ სითბოს მოითხოვს. განსაკუთრებით დამღუპველია მათთვის ზამთრის ყინვები. სითბოსმომთხოვნი სახეობებიდან 98 ფარულთესლოვანია, ხოლო 15 სახეობა შიშველთესლოვანს წარმოადგენს.
ლიტერატურა
კატეგორია:საქართველოს ბოტანიკური ბაღები კატეგორია:ქუთაისი
ნიდერლანდების წლის ფეხბურთელი
ნიდერლანდების წლის ფეხბურთელის (Voetballer van Het Jaar) ჯილდო 1984 წლიდან გაიცემა. საუკეთესო ფეხბურთელის გამოვლენაში, საფეხბურთო სეზონის დასრულების შემდეგ ნიდერლანდების პირველი (ერედივიზია) და მეორე (ეერსტე დივიზია) ლიგის ფეხბურთელები მონაწილეობენ. 1997 წლამდე საუკეთესო ფეხბურთელი ჯილდოთი კალენდარული წლის ბოლოს გაიცემოდა, ხოლო ამ წლიდან ჯილდოს გაცემამ საფეხბურთო სეზონის ბოლოსთვის გადაინაცვლა. 2006 წლიდან „წლის ფეხბურთელი“ შეერწყა, ასევე ყოველწლიურ ჯილდოს „ოქროს ბუცი“ (Gouden Schoen). საუკეთესო ფეხბურთელს ამჯერად არა თავად ფეხბურთელები, არამედ ჟურნალები De Telegraaf და Voetbal International-ი ავლენენ.
რესურსები ინტერნეტში
წლის ფეხბურთელი კატეგორია:საფეხბურთო ჯილდოები
ამომგდები ძალა
right|200px ამომგდები ძალა არის ძალა, რომელიც სითხეში ან აირში ჩაშვებულ ყოველ სხეულზე მოქმედებს, მიმართულია ზევით, უდრის სხეულის მიერ გამოდევნილი სითხის ან აირის წონას და გამოდევნილი მოცულობის სიმძიმის ცენტრშია მოდებული. ზოგჯერ ამ წევის ძალას, სითხეში სხეულის მოძრაობისას წარმოშობილი წევის ძალისაგან განსხვავებით, ჰიდროსტატიკურ ძალას უწოდებენ. მისი სიდიდე განისაზღვრება სხეულის ზედა და ქვედა ზედაპირების ელემენტების ჩაძირვის სიღრმეთა სხვაობით, რადგან ქვედა ზედაპირზე წნევა მეტია, ვიდრე ზედაპირზე.
არქიმედეს კანონი ჰიდროსტატიკისა და აეროსტატიკის ძირითადი კანონია. იგი სითხეებსა და აირებში ტივტივის საფუძველია.
ერთგვაროვანი ძალის ველში (მაგ. მიზიდულობის), სხეულზე, რომელიც მოთავსებულია სითხეში ან გაზში - მოქმედებს ამომგდები ძალა , სადაც \rho — სითხის ან გაზის სიმკვრივე, — თავისუფალი ვარდნის აჩქარება, V — ჩაძირული სხეულის ან მისი ჩაძირული ნაწილის მოცულობა.
ამომგდები ძალა მოქმედებს იმ შემთხვევაში, თუ მთელი სხეული, ან მისი მოცულობის ნაწილი მაინც ჩაძირულია სითხეში და არ მოქმედებს მაშინ, როდესაც სხეული დევს (გართხმულია) ფსკერზე ან სითხით სავსე ჭურჭლის ზედა სახურავზე.
ამომგდები ძალის ანუ არქიმედეს კანონი შეიძლება დასაბუთდეს მართკუთხა სხეულზე მოქმედი ჰიდროსტატიკური წნევების სხვაობის მაგალითზე, როგორც ეს სასკოლო სახელმძღვანელოებშია მოყვანილი; მაგრამ აქ მოვიყვანთ ორიგინალურ, მარტივ, ემპირიულ დასაბუთებას, რომელსაც მიმართავს რიჩარდ ფეინმანი ფიზიკის სალექციო კურსებში - ფიზიკის შესახებ.
დასაბუთება
წარმოვიდგინოთ, რომ სითხეში ან გაზში გამოყოფილია რაიმე (მოცულობა) და იგი შემოსაზღვრულია უხილავი გარსით (დიდი ამების ფორმა). თუ სითხის ან გაზის ყველა ნაწილში, ტემპერატურა ერთნაირია, მაშინ (როგორც ვაკვირდებით) არ აქვს ადგილი კონვექციურ მოვლენებს - სითხის მოძრაობას ქვევიდან ზევით ან რაიმენაირ ტურბულენტურ მოძრაობას. ეს ასევე ნიშნავს, რომ ჩვენს მიერ წარმოდგენილ ვირტუალურ სითხის სხეულზე მოქმედი ძალები გაწონასწორებულია. დავუკვირდეთ, რა ძალები მოქმედებს ამ წარმოსახვით სხეულზე? რა თქმა უნდა - ეს არის ამ სითხის სხეულის სიმძიმის ძალა, რომელიც დაითვლება სითხის სიმკვრივის, სიითხის სხულის მოცულობისა და თავისუფალი ვარდნის აჩქარების ნამრავლით. მაშასადამე რას უნდა უდრიდეს ის საპირისპირო, ამომგდები ძალა, რომელიც მას აწონასწორებს? რა თქმა უნდა იგივეს, რამეთუ სხვა ძალებს ვერ ვაკვირდებით.
ძვ. წ. 476
გარდაიცვალნენ
*
ამომგდები ძალა
დასაბუთება
არქიმედეს კანონს, დიფერეციალური ფორმით, თეორიულ ფიზიკაშიც იყენებენ: იგულისხმება, რომ სხეული მოთავსებულია სიმძიმის ძალის ერთგვაროვან, ან თითქმის ერთგვაროვან ველში (მაგალითად, პლანეტის ზედაპირის მახლობლად). არქიმედეს კანონი სამართლიანია ნებისმიერი სხვა, ერთგვაროვანი ძალის ველში, რომელიც ერთგვაროვნად მოქმედებს, როგორც სხეულზე ასევე სითხეზე (გაზზე). მაგალითისთვის: ეს შეიძლება იყოს ინერციის ბუნების ძალები (მაგალითად, ცენტრიდანული ძალები).
ლეგენდის მიხედვით, არქიმედემ, სირაკუზის მეფე ჰერონ II-ის დავალებით, ოქროს გვირგვინის შესამოწმებლად (ნამდვილი ოქროსგან იყო თუ არა დამზადებული) - გადაწყვიტა დაეზუსტებინა მისი სიმკვრივე და შეედარებინა იგი ნამდვილი ოქროს სიმკვრივისთვის.
სირთულეს წარმოადგენდა რთული ფორმის გვირგვინის მოცულობის განსაზღვრა. არქიმედემ მიმართა ხერხს: ჩაძირა გვირგვინი და გაზომა ჭურჭლიდან გადმოღვრილი სითხის მოცულობა, ამ გზით მან დაადგინა სიმკვრივე და აღმოჩნდა, რომ გვირგვინი არ იყო დამზადებული სუფთა ოქროსგან. აღსანიშნავია, რომ არქიმედემ უბრალოდ დაადგინა გვირგვინის მასალის სიმკვრივე და აქ არაფერ შუაშია ამომგდები, იგივე არქიმედეს ძალა.
რეალობაში, არქიმედე არის ლეგენდარული ფიგურა. ნივთიერებათა სიმკვრივის ცხრილები გამოქვეყნდა 1789 წ. ლავუაზიეს მიერ. შენადნობების სინჯების და ანალიზის საქმემ განვითარება პოვა იოჰან გლაუბერის ტექნოლოგიური აღმოჩენების შემდეგ, მე-17 საუკუნის დასასრულს, უ. იერნეს და ქ. სტოკჰოლმის ქიმიის სამეფო ლაბორატორიის ძალისხმევით.
კატეგორია:ფიზიკური მოვლენები
Opdrift (statisk) Buoyancy Noste Spinta idrostatica 浮力 Keapungan Vzgon
ვსევოლოდსკის ელჩობა
ვსევოლოდსკის ელჩობა — 1593-1594 წლებში, რუსეთის სამეფოს ელჩობა კახეთში. მოეწყო იორამისა და კირილეს ელჩობის საპასუხოდ, როდესაც კახეთის მეფემ ალექსანდრე II-მა რუსეთის ხელმწიფეს სთხოვა დაეცვა კახეთი საშამხლოს თავდასხმებისაგან.
ვსევოლოდსკის ელჩობამ ალექსანდრე I-ს ბორის გოდუნოვის წერილი და საჩუქრები გადასცა. წერილში ნათქვამი იყო, რომ რუსეთის ხელმწიფემ ჯარი გაგზავნა საშამხლოში. გოდუნოვი კახეთის მეფეს სთხოვდა, მასაც გაეგზავნა ჯარი ტარკში და რუსეთის ჯარის სარდალთან შეთანხმებით ემოქმედა. ვსევოლოდსკის ელჩობას სამშობლოში დაბრუნებისას გაჰყვნენ კახეთის სამეფოს ელჩები ხურშიტა და იორამი.
ლიტერატურა
კატეგორია:კახეთის სამეფო კატეგორია:საქართველოს ისტორია
სემუაიზ გემჯი
სემუაიზ „სემ“ გემჯი (Samwise Gamgee) — პერსონაჟი ჯ.რ.რ. ტოლკინის ლეგენდარიუმში, რომანის „ბეჭდების მბრძანებელი“ ერთ-ერთი მთავარი პერსონაჟი. სემი არის ჰობიტი. ცხოვრობს მაზრაში და არის ცნობილი მებაღე და ფროდო ბეგინსის ერთ-ერთი მეგობარი. წიგნის მოვლენების მიხედვით, მან სახელი გაითქვა ფროდოსთან ერთად ბედისწერის მთისკენ გავლილი გზით.
რესურსები ინტერნეტში
კატეგორია:ბეჭდების მბრძანებლის პერსონაჟები
My Bloody Valentine
My Bloody Valentine — ირლანდიული ალტერნატიული როკ-ჯგუფი. ჩამოყალიბდა დუბლინში, 1983 წელს. გავლენა იქონია შუგეიზინგის ახალ ტალღაზე.
რესურსები ინტერნეტში
კატეგორია:ირლანდიური ალტერნატიული როკ-ჯგუფები კატეგორია:შუგეიზინგ ჯგუფები კატეგორია:1983 წელს ჩამოყალიბებული ჯგუფები
ჯადიდი
ჯადიდი (الجديد) — ქალაქი და ოაზისი ლიბიის სამხრეთ-დასავლეთ ნაწილში. მდებარეობს ფეცანის რეგიონში. მდებარეობს ქვეყნის დედაქალაქ ტრიპოლიდან სამხრეთ-დასავლეთით 657 კმ-ში.
რესურსები ინტერნეტში
კატეგორია:ლიბიის ქალაქები კატეგორია:ლიბიის ოაზისები
ზა
ზა — ისტორიული სოფელი ქვემო ქართლში, ალგეთის ხეობაში (ახლანდელი ახალსოფელი, თეთრიწყაროს მუნიციპალიტეტი). ვახუშტი ბაგრატიონის (XVIII ს. რუკებზე აღნიშნულია როგორც ზა, ზასი. ისტორიულ წყაროებში მოხსენიებულია XVI საუკუნიდან, როგორც საბარათიანოს სოფელი. შემორჩენილია სამი ეკლესია - ღვთისმშობლის, წმ. გიორგისა და კვარაცხოვლის (X-XI სს.). XIX საუკუნეების 70-იან წლებში აქ მთიელი მოახალშენენი დასახლდნენ.
ლიტერატურა
კატეგორია:თეთრიწყაროს მუნიციპალიტეტის ისტორიული სოფლები
შიდა ლონდონი
შიდა ლონდონი (nner London) — ეწოდება დიდი ლონდონის ცენტრალურ ნაწილს, რომელიც მოიცავს შემდეგ უბნებს (Boroughs): მოსახლეობა 2021 წლისთვის 3,535,700 ადამიანია.
ეს უბნები 1889-1965 წლებში „დიდი ლონდონის“ დაარსებამდე ლონდონის საგრაფოს შეადგენდნენ. შიდა ლონდონის სატელეფონო კოდია 020-7xxx-xxx.
კატეგორია:ლონდონი
სული
მინი|308x308px|right|სულის ზეცაში წაღება, [[უილიამ ბუგერო]] სული (ბერძნ. psyche ან აგრეთვე pneuma, ლათ. anima) — ცნება, რელიგიასა და ფილოსოფიაში, ადამიანის არამატერიალური ასპექტი ან არსი, რომელიც ანიჭებს ინდივიდუალობას და ადამიანურობას, ხშირად განიხილება გონების ან საკუთარი თავის სინონიმად. თეოლოგიაში, სული უფრო მეტად განივრცობა, როგორც პიროვნების ნაწილი, რომელიც ეზიარება ღვთაებას და ხშირად ითვლება, რომ არის უკვდავი, სხეულის სიკვდილის შემდეგაც.
იუდაიზმი
მეორე ტაძრის დროინდელი ებრაელები განსხვავდებოდნენ სულის არსის გაგებაში. ფარისევლებს სჯეროდათ, რომ სული უკვდავია და შეუძლია სხეულის გარეთ არსებობა მკვდრეთით აღდგომამდე. სადუკეველები თვლიდნენ, რომ სული სხეულთან ერთად კვდება. „რადგან შავეთი არ გმადლობს შენ, სიკვდილი არ დაგიწყებს დიდებას, ქვესკნელში ჩამავალთ აღარა აქვთ შენი სიმტკიცის იმედი. ცოცხალი, მხოლოდ ცოცხალია, რომ გმადლობს შენ, როგორც მე დღეს; მამა აუწყებს შვილებს შენს სიმტკიცეს.“ (ესაია 38:18, 19). „არათუ მკვდრები აქებენ უფალს და ან ყოველი ქვესკნელს შთასული“ (ფსალმ. 113:17). "რადგან ცოცხალმა იცის, რომ მოკვდება; მკვდრებმა კი არაფერი იციან და აღარც საზღაური მიეზღვებათ, რადგან მათი ხსოვნა დავიწყებას მიეცა. წარხდა მათი სიძულვილიც, შურიც და ტრფობაც; აღარ ექნებათ, აწ და მარადის წილი იმაში, რაც მზის ქვეშ ხდება.“ (ეკლესიასტე 9:5,6).
იუდაიზმში სულის საყოველთაოდ მიღებული იდეა ამბობს, რომ სიკვდილის შემდეგ ყველა სული - ებრაელებიც და არაებრაელებიც - მიდიან სამოთხეში. მაგრამ მანამდე სული გადის სიცოცხლის განმავლობაში ჩადენილი ცოდვებისგან განწმენდის ეტაპს და მისი მაქსიმალური ხანგრძლივობა (გამაგრებული ცოდვილებისთვის) 12 თვეა. მაშასადამე, დაკრძალვა კადიშს მიცვალებულს მხოლოდ 11 თვის განმავლობაში უკითხავენ, ვინაიდან ებრაული შეხედულებებით, არავის აქვს უფლება გამოაცხადოს ადამიანი ისეთ მძიმე ცოდვილად, რომ კადიში წაიკითხებოდეს მისთვის 12 თვის განმავლობაში. მხოლოდ ყველაზე საშინელი ბოროტმოქმედის (მაგალითად, ჰიტლერის) სული არ იწმინდება და არ მიდის სამოთხეში, არამედ ნადგურდებიან, „წაიშლება“. ამდენად, ვინაიდან იუდაიზმის თანახმად, ყველა ადამიანის სული საბოლოოდ სამოთხეში მიდის, ებრაელები არ ეწევიან პროზელიტიზმს.
ქრისტიანობა
მინი|302x302px|[[ანგელოზი|ანგელოზისა და დემონის გამოსახულება, რომლებიც იბრძვიან ადამიანის სულისთვის, როცა ღმერთი უყურებს ზემოდან]] ქრისტიანული კონფესიების უმეტესობას ახასიათებს სულის (ბერძნ. psyche) იდეა, როგორც ღმერთის მიერ შექმნილი, ადამიანის უკვდავი, არამატერიალური არსი, რომლის განუყოფელი ნაწილია უკვდავი ადამიანური სული (ბერძნ. psyche, pneuma). ქრისტიანული სწავლებით: „ადამიანი გახლავთ ორარსებოვანი, ორბუნებოვანი - სხეულებრივი და სულიერი (ფსიქიკური) ბუნების მქონე, ესაა ბუნებითად ადამიანის დახასიათება ყველა ქრისტიანული მოღვაწის მიერ და ამ მხრივ, ერთი შეხედვით ადამიანი თითქოს უიგივდება ცხოველს, რადგან ცხოველსაც აქვს ფსიხე (ბერძნ. psyche) და სხეული (ბერძ. soma), მაგრამ მათ შორის სხვაობის ხაზგასასმელად, სწორედ ღირსებითი ნიშნით (აქსიოლოგიურად), ადამიანური ფსიხესგან (ბერძნ. psyche) მსჯელობის ფორმით ცალკე გამოჰყოფენ მის ყველაზე მნიშვნელოვან, პნევმურ (ბერძ. pneuma) ნაწილს და ამ შემთხვევაში წარმოჩნდება ადამიანი სამნაწილედად - სხეული (ბერძ. ''soma, ინგლ. body), სული - სამშვინველი (ბერძ. psyche; ინგლ. soul) და სული - გონი (ბერძ. pneuma; ინგლ. spirit)''.“ მინი|216x216px|სულის სიმბოლო - ჩიტი - VI საუკუნის მართლმადიდებლური ეკლესიის [[ბიზანტიის იმპერია|ბიზანტიურ მოზაიკაზე. ქერსონეზი|მარცხნივ]]ქრისტიანობის ერთ-ერთი თვალსჩინო მოღვაწე, იოანე დამასკელი წერს: „სული დაკავშირებულია სხეულთან, მთლიანი - მთლიანთან და არა ნაწილი - ნაწილთან. იგი გარემოიცავს მას, როგორც ცეცხლი - რკინას (არათუ მისგან იყოს გარემოცული) და მასში მყოფი საკუთარ მოქმედებებს მოქმედებს.“ ; ნეტარი ავგუსტინე (354-430), უფრო ადრეული ქრისტიანობის, განსაკუთრებით კი დასავლური ქრისტიანობის ერთ-ერთი ყველაზე გავლენიანი მოაზროვნე აღწერს სულს, როგორც „განსაკუთრებულ სუბსტანციას, დაჯილდოებული გონებით, განკუთვნილს სხეულის სამართავად“.
ქრისტიანული სწავლებით ადამიანის სული განსხვავდება ცხოველის სულისაგან. ეს უკანასკნელი ნაკლები განვითარებისაა. ამ სხვაობის აღსაწერად ქართველი მკითხველი საჭიროებს საკუთარი ენის ტერმინების ცოდნას, რადგან პირდაპირი თარგმანი ტერმინებისა არ არსებობს. ქართული ტერმინი სული ცხოველური და ადამიანური ბუნების აღსაწერად შეიცავს საკუთარ ტერმინოლოგიას, კერძოდ: ქრისტიანული სწავლებით ადამიანური სული (ბერძ. psyche) ცხოველური სულისაგან (ბერძ. psyche) განსხვავებით არის სამნაწილედი. ცხოველურ სულში (ბერძნ. psyche) ორი ნაწილია მხოლოდ – გულისწყრომითი (მრისხანებითი) და გულისთქმითი (ნდომითი), ადამიანურ სულში (ბერძნ. psyche) კი არის სამი ნაწილი – გულისწყრომითი, გულისთქმითი და გონითი ნაწილი. როდესაც ამ გონით, ანუ პნევმურ (ბერძ. pneuma) ნაწილს ჩვენ ცალკე გამოვყოფთ და მხოლოდ ცხოველურ ბუნებას ვგულისხმობთ, ასეთ შემთხვევაში ადამიანური “ფსიხეც” (ბერძ. psyche) მოიხსენიება როგორც ცხოველური სული და გააჩნია მას ტერმინი - “სამშვინველი”. შესაბამისად, „სამშვინველი“ გონით თვისებასთან ერთად არის ადამიანის სული, ამ გონითაა იგი აღმატებული ცხოველის სულისაგან - სამშვინველისაგან.
ძველი ეგვიპტე
ძველი ეგვიპტელების რელიგიაში ადამიანი შედგება სულის რამდენიმე ერთეულისგან (სულ 9). მსოფლმხედველობა განსაკუთრებით აისახა ლიტერატურაში (იმედგაცრუებული ადამიანის საუბარი თავის სულთან, ხონსუემჰები და აჩრდილი)
ინდუიზმი
ბჰაგავადგიტა აღწერს ჯივას, როგორც უცვლელს, მარადიულს და ურღვევს. ის არც იბადება და არც კვდება. ის არასოდეს გაჩენილა, არასოდეს წარმოიქმნება და არც არასდროს წარმოიქმნება. ის არის დაუბადებელი, მარადიული, მუდამ არსებული და პირველყოფილი. ის არ კვდება, როცა სხეული კვდება. ბჰაგავადგიტა ამბობს, რომ ჯივა არ მიეკუთვნება მატერიალურ სამყაროს, მაგრამ აქვს „სულიერი“ ბუნება.
ბუდიზმი
მინი|292x292პქ|ადამიანის სულები [[ჯიგოკუ|ჯიგოკუ-ძოსი - ჯოჯოხეთის სამეფო (იაპონური ქსილოგრაფია)]] ბუდისტები სულს მოიხსენიებდნენ სიტყვით „ ატმან “. ადრეული ბუდიზმი და თერავადა არ აღიარებენ სულის არსებობას (ინდუსური გაგებით), მაჰაიანა აღიარებს არამატერიალური არსებების არსებობას. ბუდიზმი ასევე განასხვავებს სხეულებრივ მდგომარეობებს ფსიქიკური მდგომარეობისგან. ყოველივე ეს იწვევს სირთულეებს "ანატმანის" ცნების თარგმნაში, რომელიც ჩვეულებრივ ითარგმნება როგორც "სული არ არსებობს". თუ სიტყვა "სული" ეხება ნივთის უსხეულო კომპონენტს, მაშინ ბუდიზმი არ უარყოფს სულის არსებობას. რუსი ბუდისტოლოგი ე.ა.ტორჩინოვი გვასწავლის, რომ ანატმავადას ან ფუნდამენტური ბუდისტური დოქტრინის „არა სულის“ მიხედვით, ბუდიზმი უარყოფს ატმანის, სულის, პიროვნების („მე“) არსებობას და თვლის, რომ ატმანის არსებობის რწმენა იწვევს ილუზიას და არის ყველა ტანჯვის მთავარი მიზეზი.
თუტმოს III
thumb|left|თუთმოს III მენჰეფერას ქანდაკება [[ლუქსორის უზეუმში]]
ლიტერატურა
კატეგორია:ეგვიპტის ისტორია კატეგორია:ეგვიპტის მეთვრამეტე დინასტიის ფარაონები
იშხნის საეპისკოპოსო
იშხნის საეპისკოპოსო — ეპარქია ფეოდალურ საქართველოში. ცენტრი იშხანი (ახლანდელი თურქეთის ტერიტორია), ოლთისის წყლის (ახლანდელი ოლთუ-ჩაი) მარჯვენა სანაპიროზე. დაარსდა IX საუკუნის შუა წლებში ბაგრატ I კურაპალატის ინიციატივით. პირველი ეპისკოპოსი იყო საბა იშხნელი, გრიგოლ ხანძთელის თანამოღვაწე. იშხნის საეპისკოპოსო ეპარქიაში შედიოდა ძველი ქართული პროვინციები: თორთომი, პარხალი და სხვა. იშხნელს საკმაოდ საპატიო როლი ჰქონდა საქართველოს მეფეთა კურთხევისა და დარბაზობის დროს. იგი საქართველოს საეკლესიო იერარქიაში რიგით მეათე იყო.
საეპისკოპოსოს საზღვრები
XVI საუკუნის დოკუმენტის, სამცხე-საათაბაგოს მღვდელმთავართა ნუსხის, ცნობით, სრულიად თორთომს აკონტროლებდა გურჯი-ბოღაზიდან მოყოლებული. ასევე ქვემო ტაო, არტანუჯს და საკრულავს შორის. ორჯოხის მთასა და სპერი, ტრაპიზონის მთებს შორის სრულიად კაკვკასიძეების მიწა. ამ საბუთში ჩამოთვლილ 13 ეპისკოპოსში იშხნელი მესამე ადგილზეა დასახელებული.
სქოლიო
კატეგორია:იშხანი
ურის მესამე დინასტია
ურის მესამე დინასტია — პერიოდი შუმერული ცივილიზაციის განვითარების უკანასკნელ ეტაპზე (ძვ. წ. 2112 წ. — ძვ. წ. 2003 წ.). მას ასევე შუმერულ რენესანსსაც უწოდებენ. მოკე ხანში ირანელი დამპყრობლების წინააღმდეგ უტუხენგალმა დაიწყო აჯანყება და გაათავისუფლა სამხრეთ მესოპოტამია. მის შემდეგ გამეფდა ურ-ნამუ (ძვ. წ. 2112 - ძვ. წ. 2094), რომელმაც თავის დედაქალაქად ური აირჩია. ახალ სახელმწიფოს ეწოდა „შუმერის და აქადის სამეფო“. მიუხედავად იმისა რომ ოფიციალური დოკუმენტაციის ენა შუმერული იყო, სალაპარაკო შუმერული უკვე კვდებოდა.
ურ-ნამუმ და მისმა ვაჟმა შულგიმ (ძვ. წ. 2093 - ძვ. წ. 2046) შექმნეს კლასიკური ბიუროკრატიული სახელმწიფო. მათი მმართველობის პერიოდიდან შემონახულია 100 000-ზე მეტი საკანცელარიო დოკუმენტი. „შუმერის და აქადის სამეფო“ მალე გასცდა სამხრეთ მესოპოტამიას და შეიერთა ჩრდილო მესოპოტამიაც და ელამის ნაწილიც.
მესამე დინასტიის სახელმწიფომ დაახლოებით 100 წელი იარსება. სწორედ ამ დროს შეიქმნა „შუმერის მეფეთა სია“, პრიმიტიული მატიანე და სწორედ მეფე შულგის დროს მოხდა კანონების პირველი კოდექსის გამოქვეყნება.
დინასტიის მეფეების სია
მინი|მარცხნივ|250პქ|ახლო აღმოსავლეთი [[ძვ. წ. III ათასწლეულის მიწურულს.]]
რესურსები ინტერნეტში
კატეგორია:შუმერები
ძვ. წ. 475
გარდაიცვალნენ
*
ენლილი
ენლილი ელილი - შუმერების უზენაესი ღვთაება. თავდაპირველად ითვლებოდა ჰაერის ღმერთად, ხოლო შემდეგ საყოველთაო ღმერთად იქცა. ენლილის ტაძარი ქალაქ ნიფურში შუმერებისთვის უწმინდეს ადგილად ითვლებოდა და შუმერული კულტურის ცენტრი იყო. მას მიაწერდნენ ქალაქების მცენარეული სამყაროს და სამიწათმოქმედო იარაღების გამოგონებას. მითებსა და ჰიმნებში კეთილ ღვთაებად იხსენიება.
ლიტერატურა
კატეგორია:შუმერული მითოლოგია კატეგორია:ცის და ამინდის ღმერთები
Polyrhachis spitteleri
Polyrhachis spitteleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
ორგანული სამყარო
ორგანული სამყარო/ცოცხალი ბუნება — ცოცხალი არსებების — ორგანიზმების ერთობლიობა, რომლითაც არის დასახლებული დედამიწის ბიოსფერო. ორგანული სამყარო შედგება მიკროორგანიზმებისაგან, მცენარეებისაგან და ცხოველებისაგან. ცხოველმოქმედების პროცესში ორგანული სამყაროს ცალკეული კომპონენტები მოქმედებენ ერთმანეთზე და არაორგანულ სხეულებზე.
სქოლიო
კატეგორია:ეკოლოგია
ზაანური თხა
მინი|250პქ|ზაანური თხა ზაანური თხა — სარძევე ჯიშის თხა. გამოყვანილია XIX საუკუნის შუა წლებში შვეიცარიაში, მდინარე ზაანეს ხეობაში. ზაანური თხა დიდია, მკვრივი აგებულების, უპირატესად დოლა (ურქო), ფერად თეთრი. ცოცხალი მასა ბოტისა 70-80 კგ, დედალი თხისა 50-60 კგ. ნაყოფიერება 100 დედა თხაზე 180-250 თიკანი. ლაქტაცია 8-10, ზოგჯერ 12 თვეც გრძელდება. საშუალო ნაწველი 600-700 კგ რძე, რეკორდული - 2482 კგ. გავრცელებულია დასავლეთ და ცენტრალურ ევროპაში, ამერიკასა და აზიაში.
ლიტერატურა
კატეგორია:თხები
რუსული მუზეუმი (სანქტ-პეტერბურგი)
thumb|300px|მიხაილოვსკის სასახლე სახელმწიფო რუსული მუზეუმი (Государственный Русский музей), ყოფილი იმპერატორ ალექსანდრე III-ის რუსული მუზეუმი (Ру́сский Музе́й Импера́тора Алекса́ндра III; 1898 — 1917) — რუსული სახვითი ხელოვნების ნიმუშების უდიდესი საცავი სანქტ-პეტერბურგში.
მუზეუმი დაარსდა 1895 წლის 13 აპრილს ნიკოლოზ II-ის ბრძანებით მამის, ალექსანდრე III-ის ხსოვნის უკვდავსაყოფად. მისი თავდაპირველი კოლექცია შედგებოდა ერმიტაჟის მუზეუმიდან, ალექსანდრეს სასახლიდან და ხელოვნების იმპერიული აკადემიიდან წამოღებული ნიმუშებისგან. რუსეთის რევოლუციის შემდეგ მრავალი კერძო კოლექცია ნაციონალიზებულ იქნა და რუსულ მუზეუმში გადმოინაცვლა. ამ კოლექციის ნაწილი იყო კაზიმირ მალევიჩის ”შავი კვადრატის” პირველი და ყველაზე ფასდაუდებელი ვერსია.
მუზეუმის მთავარი შენობა მახაილოვსკის სასახლეა—დიდი თავადი მიხაილ პავლოვიჩის ბრწყინვალი ნეოკლასიკური რეზიდენცია, აგებული 1819-25 წლებში კარლო როსის პროექტით სანქტ-პეტერბურგის ხელოვნების მოედანზე. სასახლის ზოგიერთ დერეფანში შემორჩენილია ყოფილი იმპერიული რეზიდენციის თავდაპირველი პომპეზური ინტერიერი. მუზეუმის სხვა შენობათა შორისაა პეტრე I-ის ზაფხულის სახლი (1710-14), გრაფი ორლოვის მარმარილოს სასახლე (1768-85), იმპერატორი პავლეს წმ. მიხეილის ციხე-კოშკი (1797-1801), და რასტრელის პროექტის სტროგანოვის სასახლე ნევსკი პროსპექტზე (1752-54).
კოლექცია
thumb|იტალიური შუადღე, კარლ ბრულოვი thumb|წმინდა ოჯახი, პაველ ფილონოვი რუსული მუზეუმის კოლექციაში რუსული ხელოვნების შესაძლოა ყველაზე მნიშვნელოვანი ნიმუშებია მსოფლიოში. აქ მოთავსებულია სკულპტურების, ხელოვნების ობიექტების, გრაფიკული და ფერწერული ტილოების კოლექციები, მათ შორის სახელგანთქმული პორტრეტთა გალერეა.
რესურსები ინტერნეტში
კატეგორია:რუსეთის მუზეუმები
ბალკანეთის კავშირი
მინი|მარჯვნივ|ბალკანეთის კავშირი ბალკანეთის კავშირი — ბულგარეთის, სერბიის, საბერძნეთისა და ჩერნოგორიის სამხედრო-პოლიტიკური კავშირი ოსმალეთის წინააღმდეგ. გაფორმდა 1912 წლის მარტ-ოქტომბერში რიგი სამხედრო კონვენციებითა ხელშეკრულებებით. რუსეთი აქტიურად უჭერდა მხარს მის შექმნას, რადგან ამ კავშირის საშუალებით ფიქრობდა შეეჩერებინა ავსტრია-უნგრეთი და გერმანიის ექსპანსია ბალკანეთში. ბალკანეთის კავშირის შექნმის იდეას მოწონებით შეხვდნენ ინგლისის და საფრანგეთის მთავრობები. 1912 წლის ოქტომბერში ბალკანეთის კავშირის სახელმწიფოებმა დაიწყეს ომი ოსმალეთის წინააღმდეგ, რომელიც მათი გამარჯვებით დასრულდა. ამ გამარჯვების შემდეგ სერბიის, საბერძნეთისა და ბულგარეთის უთანხმოებამ და დავამ მაკედონიის გაყოფის თაობაზე მოკავშირეებს შორის ომი გამოიწვია. ბალკანეთის კავშირი დაიშალა.
ლიტერატურა
კატეგორია:ბალკანეთის ისტორია კატეგორია:სამხედრო ალიანსები
გრონინგენი (საფეხბურთო კლუბი)
გრონინგენი (FC Groningen) — ნიდერლანდების პროფესიონალური საფეხბურთო კლუბი ქალაქ გრონინგენიდან. დაარსდა 1971 წლის 16 ივნისსს. საშინაო შეხვედრებს გუნდი მართავს ეურობორგის სტადიონზე. ეს სტადიონი 22 550 მაყურებელს იტევს.
ასპარეზობს ნიდერლანდების უმაღლეს საფეხბურთო ლიგაში, ერედივიზიაში.
სქოლიო
კატეგორია:ნიდერლანდების საფეხბურთო კლუბები
ძვ. წ. 474
გარდაიცვალნენ
*
რუთ ფონ მაიენბურგი
რუთ ფონ მაიენბურგი ( Ruth von Mayenburg ; დ. 1 ივლისი, 1907, სრბიცე — გ. 26 ივნისი , 1993, ვენა ) — ავსტრიელი მწერალი, ჟურნალისტი და მთარგმნელი. ავსტრიის კომუნისტური პარტიის წევრი, საბჭოთა დაზვერვის ოფიცერი. ავსტრიელი დიდებული. ცნობილი იყო „წითელი გრაფინიას“ სახელით.
წარმოშობა
დაიბადა 1907 წლის 1 ივლისს ქალაქ სრბიცეში (ახლანდელი ჩეხეთი) არისტოკრატისა და მაღაროს მფლობელის მაქს ჰეინსიუს ფონ მაიენბურგის ოჯახში. ოჯახის უმცროსმა ქალიშვილმა ბავშვობა გაატარა ქალაქ ტეპლიცე-შონაუში (ახლანდელი ტეპლიცე ). ბიძამ —  ფარმაცევტმა ოტომარ ჰეინსიუს ფონ მაიენბურგმა, გამოიგონა  კბილის პასტა « Chlorodont".
Ახალგაზრდობა
ფონ მაიენბურგი ჯერ კიდევ ძალიან ახალგაზრდა იყო, როდესაც პოლიტიკით დაინტერესდა. 1929-1930 წლებში სწავლობდა არქიტექტურას Dresden Technische Hochschule-ში. შემდეგ სწავლობდა ვენის მსოფლიო სავაჭრო უმაღლეს სკოლაში. 1930 წლიდან ცხოვრობდა ავსტრიის დედაქალაქში დედის მეგობართან, ბარონესა ნეტკა ლატშერ-ლაუენდორფთან ერთად, რომლის რჩეული იყო ავსტრიის მომავალი პრეზიდენტი  თეოდორ კორნერი. 1932 წლიდან რუთი გახდა ავსტრიის სოციალ-დემოკრატიული პარტიის  და სოციალისტური ახალგაზრდული ფრონტის წევრი. ფონ მაიენბურგს დაეხმარნენ ლატშერ-ლაუენდორფი და კოერნერი მოხვედრილიყო  სოციალისტების წრეში, სადაც შეიძინა საუკეთესო მეგობრები: ელიას კანეტი და გაზეთ Arbeiter-Zeitung- ის რედაქტორი  ერნსტ ფიშერი (ეს უკანასკნელი მისი მეუღლე გახდა).
ავსტრიიდან გაქცევა
1934 წელს ავსტრიაში მოხდა რესპუბლიკური შუცბუნდის წევრი მუშების აჯანყება, რომლებიც ეწინააღმდეგებოდნენ ენგელბერტ დოლფუსის მიერ ქვეყანაში ნაცისტური პოლიტიკის იძულებით გატარებას. მიუხედავად ავსტრიელი ნაცისტის მიერ დოლფუსის მკვლელობისა, აჯანყება ჩაახშეს,  სოციალ-დემოკრატიული პარტია დაინგრა. ბევრი ყოფილი სოციალ-დემოკრატი გაიქცა საზღვარგარეთ, ზოგი კი შეუერთდა კომუნისტურ პარტიას. ამ უკანასკნელთა შორის იყვნენ ერნსტ ფიშერი და მისი მეუღლე. მას შემდეგ, რაც ქვეყანაში ავსტროფაშიზმის რეჟიმი საბოლოოდ დამკვიდრდა, ფიშერი და მისი მეუღლე ჯერ ჩეხოსლოვაკიაში გაიქცნენ, სადაც ერნსტმა დაიწყო მუშაობა კომინტერნის პრესსამსახურში. ფონ მაიენბურგი მალევე გამოცხადდა კანონგარეშე კომუნისტური საქმიანობისთვის და იძულებული გახდა სსრკ-ში წასულიყო.
სსრკ-ში
მოსკოვში რუთმა მონაწილეობა მიიღო შუცბუნდოველთა აღლუმში. იგი მალევე გადაიყვანეს წითელი არმიის სადაზვერვო სამმართველოში, მიიღო ფსევდონიმი "ლენა". 1934 წლიდან 1938 წლამდე ასრულებდა მთელ რიგ რთულ და საშიშ დავალებებს. ბევრი იმოგზაურა გერმანიაში. 4 წლის განმავლობაში ჯერ მაიორის წოდება მიიღო, შემდეგ კი —პოლკოვნიკის, რაც იმ დროისთვის წარმოუდგენლად ითვლებოდა. მან კავშირი აღადგინა იატაკქვეშეთის კომუნისტებთან და ინფორმაცია მოიპოვა. მისი მთავარი მიღწევა იყო ვერმახტისა და ომის სამინისტროს შეყვანა ოპოზიციურად განწყობილი წრეების რიგებში. რუთი პირადად იცნობდა ფონ ჰამერშტეინ-ეკვორდის ოჯახის წევრებს: ოპოზიციის ერთ-ერთ ლიდერს და ოფიცრების ანტიჰიტლერული შეთქმულების მომავალ ლიდერ გენერალ ედუარდ ფონ ჰამერშტაინ-ეკვორდს,  მის ქალიშვილ ჰელგას— გერმანიის კომუნისტური პარტიის ინფორმატორს და ედუარდის კიდევ ორი ვაჟს. რუთმა მიიღო უამრავი ინფორმაცია მომდევნო სამი წლის განმავლობაში, ვერმახტის განლაგების შესახებ გერმანიის თავდაცვის, ვერმახტის გადაიარაღების გეგმებისა და ტემპის, გერმანიასა და იტალიას შორის სამხედრო თანამშრომლობისა და საიდუმლო მოვლენების შესახებ. ერთ-ერთი დავალების დროს იგი მატარებელში ლიონ ფეიხტვანგერსაც კი შეხვდა. პირადად კლიმენტ ვოროშილოვმა მადლობა გადაუხადა „წითელ გრაფინიას“ სსრკ-სთვის გაწეული დახმარებისთვის.
დაბრუნება ავსტრიაში
1945 წლის ივლისში რუთ ფონ მაიენბურგი და ერნსტ ფიშერი სამშობლოში დაბრუნდნენ. ფიშერმა განაგრძო მუშაობა კომინტერნში, სადაც რუთი გახდა ავსტრია-საბჭოთა საზოგადოების მდივანი. მისი სცენარის მიხედვით ვილი ფორსტმა ვენის კინოსტუდიაში გადაიღო ფილმი „ვენელი გოგონები“ Wiener Mädeln ). მალე რუთი დაშორდა ფიშერს, 1966 წელს დატოვა ავსტრიის კომუნისტური პარტია და მემუარების წერას შეუდგა. 1978 წელს გამოცემულ წიგნში „სასტუმრო ლუქსი“ მან ისაუბრა მოსკოვის სასტუმროში ცხოვრების ხუთ წელზე. ასევე აღწერა ყველა უნიკალური მოვლენა და საინტერესო ფაქტი სასტუმროს შესახებ.   ის ასევე გახდა ავტორი წიგნისა „ლურჯი სისხლი და წითელი ბანერები“ ( Blaues Blut und rote Fahnen ), რომელშიც  გააკრიტიკა ყოფილი პარტიის არაერთი წევრი.
რუთ ფონ მაიენბურგი გარდაიცვალა 1993 წლის 26 ივნისს ვენაში.
სქოლიო
<references group="" responsive="1">
კატეგორია:დაბადებული 1 ივლისი კატეგორია:დაბადებული 1907 კატეგორია:გარდაცვლილი 26 ივნისი კატეგორია:გარდაცვლილი 1993 კატეგორია:ავსტრიელი ქალი მწერლები კატეგორია:XX საუკუნის მწერლები კატეგორია:XX საუკუნის მწერლები ეროვნების მიხედვით კატეგორია:ავსტრიელი ჟურნალისტები კატეგორია:ავსტრიელი კომუნისტები
აველიანედა (ავილა)
აველიანედა (Avellaneda) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ელ-ბარკო-დე-ავილა-პიედრახიტის კომარკის შემადგენლობაში. ფართობი — 	12,78 კმ². მოსახლეობა — 27 კაცი (2022 წ.).
სქოლიო
კატეგორია:ავილის მუნიციპალიტეტები
პერსევსი (მრავალმნიშვნელოვანი)
პერსევსი შეიძლება აღნიშნავდეს:
ჰაკნი
thumb|150px|ჰაკნი ჰაკნი (London Borough of Hackney) — ლონდონის უბანი ქალაქის ჩრდილო-აღმოსავლეთ ნაწილში. იგი ლონდონის ერთ-ერთი უღარიბესი უბანია და ერთადერთი უბანი, რომელზეც მეტროპოლიტენი არ გადის.
ჰაკნის ფართობია 19,06 კმ², მოსახლეობა — 210.213 კაცი. აქედან : 54% — თეთრკანიანი, 24,7% — შავკანიანი, 8,6% — სამხრეთ-აღმოსავლეთ აზიელი და 1,2% — ჩინელი.
რესურსები ინტერნეტში
კატეგორია:ლონდონი
ჰამილტონი (ონტარიო)
ჰამილტონი (Hamilton) — ინგლისურენოვანი ქალაქი კანადაში. ქალაქი მდებარეობს ონტარიოს შტატში. 2006 წლის აღწერის შედეგად დასახლებული პუნქტის მოსახლეობა შეადგენს 504,559 ადამიანს, ქალაქს მე-9 ადგილი უკავია მოსახლეობის მიხედვით კანადაში, ჰამილტონის აგლომერაციაში ცხოვრობს 647,634 ადამიანი. ჰამილტონის ფართობი შეადგენს 1,138.11 კმ²-ს.
ეს ქალაქი დაარსდა 1846 წლის 9 ივნისს, ქალაქს სახელი პოლიტიკოს ჯორჯ ჰამილტონის პატივსაცემად დაერქვა. 1812 წეს ამ ტერიტორიებზე იმართებოდა ომი ინგლისელებსა და ამერიკელებს შორის. ქალაქის სიახლოვეს მდებარეობს ონტარიოს ტბა. ჰამილტონის ყოველწლიური ნალექების რაოდენობა შეადგენს 126.1 მმ-ს, ქალაქის ყველაზე ცხელი თვეებია ივლისი და აგვისტო, ხოლო ყველაზე ცივი თვეებია იანვარი და თებერვალი.
სქოლიო
კატეგორია:კანადის ქალაქები
ველსი
ველსი (Wels) — ქალაქი ავსტრიაში, ზემო ავსტრიის მხარეში, მდინარე ტრაუნის ნაპირზე. 2018 წლის მდგომარეობით ქალაქში ცხოვრობდა 61,233 ადამიანი. განვითარებულია ძრავათმშენებლობა, მანქანათმშენებლობა, ფიბრისა და ტყავის ნაკეთობათა დამზადება, კვების მრეწველობა. ქალაქის მახლობლად არის ჰესი, ბუნებრივი აირის საბადო. ველსი ძველი რომაული ქალაქია.
ტოტემის სვეტი
მინი|250პქ|ტოტემის სვეტები ტოტემის სვეტი — მასიური ქანდაკებები, რომლებიც ჩრდილოეთ ამერიკის ჩრდილო-დასავლეთ სანაპიროზეა გავრცელებული. სვეტებს ამინდის ცვალებადობა განადგურებით ემუქრება, ამიტომ დღეს მათი ნაწილი მუზეუმებში ინახება. ისინი ადგილობრივი მოსახლეობის ისტორიასა და მიღწევებს ასახავენ და ხშირად გარდაცვლილ წინაპრებსაც გამოხატავდნენ. სვეტები ლეგენდარული ადამიანების, ცხოველებისა და ფრინველების ფიგურებისაგან შედგება. ფართოდ გავრცელებული აზრისგან განსხვავებით, ტოტემის სვეტები ბოროტი სულების განდევნის მიზნით არ გამოიყენებოდა. ეს სვეტი, რომელსაც ქარიშხალა ამშვენებს, კანადაში, ქალაქ ვანკუვერის სტენლი პარკში დგას. 1889 წლიდან დღემდე აქ სვეტების დიდი კოლექცია იქმნებოდა, დღეს კი პარკს ყოველწლიურად რვა მილიონი მნახველი ჰყავს.
ლიტერატურა
კატეგორია:სკულპტურა
ლონდონი
thumb|250პქ|ლონდონის მდებარეობა ევროპაში 250px|მინიატიურა|ლონდონის ცენტრალური ნაწილი
ლონდონი (London [ˈlʌndən]) — დიდი ბრიტანეთისა და ჩრდილოეთ ირლანდიის გაერთიანებული სამეფოს დედაქალაქი. მდებარეობს მდინარე ტემზაზე, სამხრეთ-აღმოსავლეთ ინგლისში. 2021 წლის მონაცემებით, ქალაქის სრული მოსახლეობა შეადგენს 8,961,989 ადამიანს, აქედან 3,535,700 შიდა ლონდონში ცხოვრობს, აგლომერაციაში კი — 14,257,962 ადამიანი.
ქალაქის ისტორია იწყება რომაელების მიერ ლონდინიუმის დაარსებით. ლონდონის ისტორიული ცენტრია სიტი. დაახლოებით, XIX საუკუნიდან ლონდონს ეკუთვნის არა მარტო სიტი, არამედ მის გარშემო არსებული დასახლებებიც. 1965 წლის 1 აპრილს შეიქმნა ე.წ. დიდი ლონდონი.